Bell Nuntita

Nuntita Khampiranon (), Bell Nuntita bezala ezaguna, (Nakhon Ratchasima, Thailandia, 1983ko abenduaren 20a) thailandiar emakumezko abeslari, aktore eta DJ transgeneroa da. 2007an Venus Flytrap Search For the Missing Puzzle izeneko telebista-lehiaketan parte hartu zuen, non partaideek lehiatu behar zuten Venus Flytrap kathoeyz bakarrik osatutako musika-taldeko bi taldekide ohi ordezteko. Nuntita eta Mew izeneko lehiakidea garaile atera ziren eta taldeko kide berriak bilakatu ziren. Nuntitaren ospea Thailand's Got Talent telesaiotik datorkio, bertan ahots-trebetasuna erakutsi baitzuen emakume ahotsarekin abesten hasiz eta gizonezko ahotsera aldatuz.

Transexualitatea Thailandian beste herrialdeetan baino ohikoagoa den arren, Bellek ez zuen lan erraza izan familiak bere genero-nortasuna onartzea. Aita militarra eta honen seme bakarra izateagatik, oso egoera zailak bizi izan behar zituen familiak onartu zuen arte.

Kategoria:Thailandiako abeslariak
Kategoria:Thailandiako emakume aktoreak
Kategoria:Emakumezko aktore transexual eta transgeneroak
Kategoria:Emakume abeslariak